Sulo Nurmeots

Sulo Nurmeots (27. oktoober 1950 – 4. veebruar 2021) oli eesti ja seto kultuuri- ning omavalitsustegelane.

Ta sündis Poloda nulga Selise külas, kus elas kogu elu. Ta õppis Igrise algkoolis, lõpetas 1966. aastal Mikitamäe 8-klassilise Kooli ja aastal 1970 Väimela näidissovhoostehnikumi.http://vvk.ee/varasemad/k05/kandidaadid/3606.html

Tegevus setu kultuurielus
Ta laulis 30 aastat leelokooris Helmine, millest 25 aastat juhendajana. Ta on laulnud ka leelokoorides Leiko ja Kuldatsäuk ning tantsinud seto rahvatantsurühmas Hõbehall.

1999–2000 oli ta Setomaa ülemsootska ja seejärel Seto Kuningriigi kroonikogu liige (sootska). Lisaks oli ta neljateistkümnel korral Seto kuningriigi sõjaväe ülemjuhataja (sõasuurõmb) ja juhatas Seto kuningriigi päevadel sõjaväeparaadi.

Omavalitsus- ja poliitiline tegevus
Ta oli 1993. aastast alates Mikitamäe vallavolikogu liige, sealhulgas aastani 2003 vallavolikogu esimees. Ta oli ka Mikitamäe vallavanem aprillist 2004 kuni 2005. aasta septembrini.Sulo Nurmeots sai vallavanemaks. Õhtuleht, 2. aprill 2004

Ta valiti Mikitamäe vallavolikogu liikmeks kõigil kohalike omavalitsuste volikogude valimistel 1993. aastast kuni valla liitmiseni Setomaa vallaga 2017. aastal.Riigi valimisteenistuse koduleht, vaadatud 8. veebruar 2021

Ta oli Keskerakonna liige alates maist 1997. 

Tunnustus
2019 Anne Vabarna nimeline omakultuuripreemia olulise panuse eest seto pärimuskultuuri hoidmiselSetomaal jagati välja Anne Vabarna nimelised elutööpreemiad. ERRi uudisteportaal, 16. detsember 2019

Viited

Kategooria:Eesti kultuuritegelased
Kategooria:Eesti omavalitsustegelased
Kategooria:Eesti vallavanemad
Kategooria:Värska kalmistule maetud
Kategooria:Ülemsootskad
Kategooria:Sündinud 1950
Kategooria:Surnud 2021